laion/Wikipedia-Exotic huggingface dataset:
ჰიჯრა (კალენდარი)

ჰიჯრა (არაბ. هِجْرَة – გადასახლება, გადახვეწა, ემიგრაცია) — მუსლიმურ ქვეყნებში გავრცელებული კალენდრის სახელწოდება. ხალიფა უმარ I-ის დროს (634-644) ჰიჯრა გამოცხადდა მუსლიმური წელთაღრიცხვის დასაწყისად (მუსლიმური ერა). ცნობილია მთვარისა და მზის ჰიჯრის კალენდრები. მთვარის კალენდარი გავრცელებულია ახლო და შუა აღმოსავლეთის უმეტეს მუსულმანურ ქვეყნებში, მზისა – ირანში, ავღანეთში, თურქეთში. ჰიჯრის მთვარის კალენდრის პირველი დღეა 622 წლის 16 ივლისი (მუსლიმური ტრადიციის მიხედვით, მაჰმადისა და მისი მიმდევრების (მუჰაჯირების) მექიდან მედინაში გადასახლების თარიღი), მზის კალენდრისა – 20-21 მარტი (გაზაფხულის ბუნიობის დრო). მუსლიმურ მთვარის წელიწადში 354 დღეა, თვეში – 29-30 დღე. ჰიჯრის კალენდრის დღეები 11-12-ით ნაკლებია საყოველთაოდ გავრცელებულ გრიგორიანული კალენდრის დღეებზე და ამიტომ ყოველ 33 წელიწადში ვიღებთ ერთი წლის განსხვავებას. ჰიჯრის წლების გადაყვანა გრიგორიანულზე და პირუკუ შესაძლებელია სპეციალური ფორმულებით ან ტაბულების საშუალებით. Цыбульский В. Современные календари стран Ближнего и Среднего Востока . Снихронические таблицы и пояснения, М., 1964; სიხარულიძე ე., ქართული საბჭოთა ენციკლოპედია, ტ. 11, თბ., 1987. — გვ. 676.
თამაზ გუგუშვილი

თამაზ გუგუშვილი (დ. 18 მარტი, 1946, ქ. აბაშა) — ქართველი გეოგრაფი, მეცნიერი, პოლიტიკოსი. გეოგრაფიულ მეცნიერებათა დოქტორი. 1969 წელს დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი. 1969-1980 წლებში ეწეოდა მუშაობას საპროექტო ინსტიტუტების „საქსოფლმშენსახპროექტისა“ და „საქქალაქმშენსახპროექტის“ ეკონომისტად, ინჟინერ-ეკონომისტად, უფროსი ინჟინერ-ეკონომისტად, ჯგუფის ხელმძღვანელად, პროექტის მთავარი ინჟინრის და განყოფილების გამგის მოადგილედ, 1980-1990 წლებში იყო საქართველოს სახალხო მეურნეობის ეკონომიკის, დაგეგმვისა და მართვის სამეცნიერო-კვლევითი ინსტიტუტის სექტორის გამგე. 1990 წლიდან იყო საქართველოს რესპუბლიკის მეცნიერებათა აკადემიის დემოგრაფიის სოციალურ-ეკონომიკური კვლევის ცენტრის განყოფილების გამგე. 1990-1991 წლებში იყო საქართველოს რესპუბლიკის უზენაესი საბჭოს წევრი: საარჩევნო ბლოკი „მრგვალი მაგიდა-თავისუფალი საქართველო“ წმინდა ილია მართლის საზოგადოება დემოგრაფიის და განახლების ქვეკომისიის თავმჯდომარე ჰუმანიტარულ და სოცილურ საკითხთა კომისიის წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). 1991-1992 წლებში იყო საქართველოს რესპუბლიკის შრომის სოციალური დაცვისა და დემოგრაფიის მინისტრი. 2001-2005 წლებში იყო საქართველოს ლტოლვილთა და განსახლების სამინისტროს მიგრაციის კონტროლის დეპარტამენტის თავმჯდომარე. არის მრავალი სამეცნიერო ნაშრომის მათ შორის მონოგრაფიის ავტორი. თამაზ გუგუშვილი — საქართველოს ბიოგრაფიული ლექსიკონი თამაზ გუგუშვილი — საქართველოს პარლამენტის ოფიციალური საიტი
Turn It On Again (ტურნე)

Turn It On Again: The Tour — ბრიტანული პროგრესული როკ-ჯგუფ ჯენესისის 2007 წლის ევროპასა და ჩრდილოეთ ამერიკაში ჩატარებული კონცერტების სერია. ტურნე აღსანიშნავი იყო იმით, რომ ჯგუფი, დიდი პაუზის შემდეგ პირველად შეიკრიბა. ფილ კოლინზმა გადაწყვიტა დროებით დაბრუნება, 1996 წელს ოფიციალურად წასვლის შემდეგ. ტურნეში მონაწილეობის მიღება შესთავაზეს პიტერ გებრიელს და სტივ ჰეკეტს, მაგრამ მას შემდეგ, რაც გებრიელმა უარი განაცხადა, სტუდიაში სარეპეტიციოდ არც ჰეკეტი მისულა. სიმღერების დიდი ნაწილი სრულდებოდა განსხვავებულ ტონალობაში, ფილ კოლინზის ვოკალთან პრობლემების გამო. Duke's Intro (Behind The Lines / Duke's End) Turn It On Again ٭ No Son Of Mine ٭ Land of Confusion ٭ In The Cage / The Cinema Show / Duke's Travels Afterglow ٭ Hold On My Heart Home By The Sea / Second Home By The Sea Follow You Follow Me Firth Of Fifth / I Know What I Like (In Your Wardrobe) ٭ Mama ٭ Ripples ٭ Throwing It All Away ٭ Domino: Part 1 – In the Glow of the Night, Part 2 – The Last Domino ٭ Conversations with Two Stools (Drum Duet) Los Endos Tonight, Tonight, Tonight / Invisible Touch ٭ I Can't Dance ٭ The Carpet Crawlers ٭ ٭ - სრულდებოდა დაბალ ტონალობაში, ფილ კოლინზის ხმის გამო.
გიორგი გულბანი

გიორგი გულბანი (დ. 23 ივლისი, 1959, თბილისი) — ქართველი ფიზიკოსი, პოლიტიკოსი. 1981 წელს დაამთავრა თბილისის სახელმწიფო უნივერსიტეტის ფიზიკის ფაკულტეტი. 1981-1990 წლებში მუშაობდა ინსტიტუტ „ვნიიტმეს“ ინჟინრად, ამიერკავკასიის რკინიგზის საავადმყოფოს ინჟინერ- ფიზიკოსად, თბილისის ივანე ჯავახიშვილის სახელობის სახელმწიფო უნივერსიტეტის სპექტროსკოპიის განყოფილების უფროს ინჟინრად, საქართველოს რესპუბლიკის მეცნიერებათა აკადემიის გეოფიზიკის ინსტიტუტის უფროს ლაბორანტად, ამავე აკადემიის სამშენებლო მექანიკისა და სეისმომედეგობის ინსტიტუტის ინჟინრად. 1990-1991 წლებში იყო საქართველოს რესპუბლიკის უზენაესი საბჭოს წევრი: საარჩევნო ბლოკი „მრგვალი მაგიდა - თავისუფალი საქართველო“ ეროვნულ-ლიბერალური კავშირი, კანონმდებლობისა და კანონიერების დაცვის კომისიის შემდგომ იურიდიული კომისიის მდივანი. ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). გიორგი გულბანი — საქართველოს ბიოგრაფიული ლექსიკონი გიორგი გულბანი — საქართველოს პარლამენტის ოფიციალური საიტი
Paradise Lost (ჯგუფი)

Paradise Lost — ინგლისური გოთური მეტალ ჯგუფი დასავლეთ იორკშირიდან. ჩამოყალიბდა 1988 წელს ვოკალისტ ნიკ ჰოლმსის, გიტარისტ გრეგ მაკინტოშის, ბას გიტარისტ სტივ ედმონსონის და რითმ-გიტარისტ აარონ აედის მიერ. ოთხივე მუსიკოსი დაარსების დღიდან ჯგუფის შეუცვლელი წევრია, მათ ემატებიან მხოლოდ დრამერები, 2016 წლიდან ჯგუფის დრამერია ვალტერი ვაირინენი. ჯგუფი არის დეზ-დუმის ჟანრის პიონერი, თუმცა, არსებობის მანძილზე უამრავ ერთმანეთისგან განსხვავებულ ჟანრში მოღვაწეობდა, მათ შორის გოთურ როკში და ალტერნატიულ მეტალში, მაგრამ ჯგუფის ოქროს ხანად გოთური მეტალის ჟანრში მოღვაწეობის პერიოდი ითვლება ჯგუფის 2020 წლის ალბომმა Obsidian მე-2 პოზიცია დაიკავა გერმანულ და ფინურ ჩარტებში. მთავარი სტატია: Paradise Lost-ის დისკოგრაფია. სტუდიური ალბომები Lost Paradise (1990) Gothic (1991) Shades of God (1992) Icon (1993) Draconian Times (1995) One Second (1997) Host (1999) Believe in Nothing (2001) Symbol of Life (2002) Paradise Lost (2005) In Requiem (2007) Faith Divides Us – Death Unites Us (2009) Tragic Idol (2012) The Plague Within (2015) Medusa (2017) Obsidian (2020) შეგიძლიათ იხილოთ მედიაფაილები თემაზე „Paradise Lost“ ვიკისაწყობში. ოფიციალური საიტი Paradise Lost AllMusic-ზე ↑ PARADISE LOST. nuclearblast.de. ციტირების თარიღი: 2 ივნისი, 2020. ↑ Bowar, Chad. Paradise Lost - In Requiem review. About.com. დაარქივებულია ორიგინალიდან — 2015-09-24. ციტირების თარიღი: 4 თებერვალო, 2015. ↑ Suomen virallinen lista Albumit. ifpi.fi. ციტირების თარიღი: 2 ივნისი, 2020. ↑ PARADISE LOST Announces New Album, 'Obsidian'. Blabbermouth.net (13 მარტი, 2020). ციტირების თარიღი: 13 მარტი, 2020.
Dragon 2

Dragon 2 (ასევე: Crew Dragon, Dragon V2) — ამერიკული მრავალჯერადი კოსმოსური ხომალდის კლასი, რომელიც შეიმუშავა და აწარმოებს კომპანია SpaceX და არის სატვირთო კოსმოსური ხომალდის, Dragon 1-ის მემკვიდრე. ხომალდი წარმოდგენილია ორ ვარიანტში: Crew Dragon – პილოტირებადი კაფსულა ადამიანებისთვის, რომელსაც შვიდამდე ასტრონავტის გადაზიდვა შეუძლია, და Cargo Dragon – სატვირთო ხომალდი თავდაპირველი Dragon 1-ის ჩასანაცვლებლად. Dragon 2-ის გაშვება ხორციელდება Falcon 9 Block 5 რაკეტის თავზე დამონტაჟებულად, ხოლო დედამიწაზე კაფსულა ბრუნდება პარაშუტების დახმარებით ოკეანეში დაშვებით. წინამორბედისგან განსხვავებით, Dragon 2-ს შეუძლია საკუთარი თავი მიაერთოს საერთაშორისო კოსმოსურ სადგურს, მაშინ როცა Dragon 1-ს ესაჭიროება სადგურის რობოტიზებული მკლავით დაჭერა და ამგვარად სადგურთან შესაერთებლად მიყვანა. Crew Dragon აღჭურვილია ავარიული თავდაღწევის ჩაშენებული სისტემით, რომელიც საჭიროების შემთხვევაში, ხომალდის გვერდებში ჩადგმული ოთხი საქშენისა და თითოეულ მათგანში არსებული წყვილი SuperDraco-ს ტიპის ძრავის დახმარებით ხომალდს 11.8 მ/წმ2 აჩქარებას ანიჭებს მზიდი რაკეტისაგან ხომალდის უსაფრთხო მანძილზე მოსაშორებლად. თავდაპირველი Dragon-ისგან განსხვავებით, მას აქვს გადამუშავებული მზის პანელები, მოდიფიცირებული გარემოხაზულობა, ახალი ავიონიკა და საფრენოსნო კომპიუტერული სისტემები. 2020 წლის მარტის მდგომარეობით წარმოებულია ოთხი ერთეული Dragon 2 (სატესტო ეგზემპლარების გარდა) — მათ შორის სატესტო Dragonfly და ოთხი საფრენი მანქანა, რომელთაგან ერთი განადგურდა ძრავის ტესტირების დროს. ↑ Mike Wall. SpaceX Confirms Dragon Capsule Was Destroyed in Test 'Anomaly', Could Affect Crew Launches. space.com. ციტირების თარიღი: 2 მაისი, 2020.
ვაჟა გურგენიძე

ვაჟა გურგენიძე (დ. 2 დეკემბერი, 1940, თბილისი — გ. 17 სექტემბერი, 2020) — ქართველი ეკონომისტი, მეცნიერი, პოლიტიკოსი. ეკონომიკურ მეცნიერებათა კანდიდატი. 1963 წელს დაამთავრა თბილისის სახელმწიფო უნივერსიტეტის ეკონომიკური ფაკულტეტი, ხოლო 1966 წელს ასპირნტურა. 1966-1990 წლებში ეწეოდა სამეცნიერო-პედაგოგიურ საქმიანობას: 1966-1983 წლებში იყო თბილისის ივანე ჯავახიშვილის სახელობის სახელმწიფო უნივერსიტეტის მრეწველობისა და სოფლის მეურნეობის ეკონომიკის კათედრის მასწავლებელი, უფროსი მასწავლებელი, დოცენტი, შრომის ეკონომიკისა და ორგანიზაციის კათედრის გამგე, 1978-1979 წლებში — გაერთიანებული ერების ორგანიზაციის შრომის საერთაშორისო ორგანიზაციის ექსპერტი, 1983-1990 წლებში კი საქართველოს სსრ კომუნისტური პარტიის ცენტრალური კომიტეტის ლექტორი, პროპაგანდისა და აგიტაციის განყოფილების გამგე, იდეოლოგიის განყოფილების გამგის პირველი მოადგილე, საერთო განყოფილების გამგე, ცენტრალური კომიტეტის მდივანი, 1990 წლიდან საქართველოს რესპუბლიკის მეცნიერებათა აკადემიის დემოგრაფიის სოციალურ-ეკონომიკური კვლევის ცენტრის დირექტორის მოადგილე. 1990-1991 წლებში იყო საქართველოს რესპუბლიკის უზენაესი საბჭოს წევრი: მაჟორიტარი, ახალციხის საარჩევნო ოლქი, ეკონომიკური რეფორმების კომისიის წევრი; ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). 1992-1994 წლებში იყო საქართველოს რესპუბლიკის ჯანმრთელობის დაცვის მინისტრის მოადგილე. ვაჟა გურგენიძე — საქართველოს ბიოგრაფიული ლექსიკონი ვაჟა გურგენიძე — საქართველოს პარლამენტის ოფიციალური საიტი
ზურაბ გუჩუა

ზურაბ გუჩუა (დ. 19 აპრილი, 1948, წალენჯიხა – გ. 3 იანვარი, 2022) — ქართველი პოლიტიკოსი, ფილოსოფოსი. 1979 წელს დაამთავრა თბილისის სახელმწიფო უნივერსიტეტის ფილოსოფია-ფსიქოლოგიის ფაკულტეტი. 1966–1974 წლებში იყო წალენჯიხის ადგილობრივი მრეწველობის სამინისტროს, წვენების ქარხნის, ჩაის ფაბრიკის მუშა. 1980–1989 წლებში იყო წალენჯიხის რაიონული გაზეთის საკუთარი კორესპონდენტი, სოფელ ლიის კოლმეურნეობის პარტიული კომიტეტის მდივანი, 1988 წლიდან კი კვლავ კორესპონდენტი. 1990–1991 წლებში იყო საქართველოს რესპუბლიკის უზენაესი საბჭოს წევრი: საარჩევნო ბლოკი „მრგვალი მაგიდა-თავისუფალი საქართველო“, მაჟორიტარი, წალენჯიხის საარჩევნო ოლქი, საქართველოს ჰელსინკის კავშირი. ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). ზურაბ გუჩუა — საქართველოს ბიოგრაფიული ლექსიკონი ზურაბ გუჩუა — საქართველოს პარლამენტის ოფიციალური საიტი
გურამ გუჯაბიძე

გურამ გუჯაბიძე (დ. 7 იანვარი, 1933, სოფ. სუფსა, ლანჩხუთის რაიონი — გ. 13 თებერვალი, 2008) — ქართველი პედაგოგი, პოლიტიკოსი, ფილოსოფოსი. 1956 წელს დაამთავრა თბილისის სახელმწიფო უნივერსიტეტის ფილოსოფიის ფაკულტეტი. 1957-1965 წლებში იყო კულტურულ-საგანმანათლებლო დაწესებულებების მუშაკი, საშუალო სკოლის მასწავლებელი. 1965-1973 წლებში იყო პარტიულ სამუშაოზე. 1974-1990 წლებში იყო სოფლის მეურნეობის პროდუქციის გადამამუშავებელი მრეწველობის მუშაკი. 1991 წლიდან აგროსამრეწველო კომბინატ „ლანჩხუთის“ კონტროლის ინსპექტორი. 1990-1991 წლებში იყო საქართველოს რესპუბლიკის უზენაესი საბჭოს წევრი: მაჟორიტარი, ლანჩხუთის საარჩევნო ოლქი, საქართველოს ეროვნულ-ქრისტიანული პარტია. ხელი აქვს მოწერილისაქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). გურამ გუჯაბიძე — საქართველოს ბიოგრაფიული ლექსიკონი გურამ გუჯაბიძე — საქართველოს პარლამენტის ოფიციალური საიტი
ელისო ბედოშვილი

ელისო ბედოშვილი (დ. 11 ნოემბერი, 1971, თბილისი) — ქართველი სპორტსმენი (მხატვრული ტანვარჯიში), მსოფლიოს თასის სამგზის მფლობელი ჯგუფურ ვარჯიშში (1990), ევროპის ჩემპიონი მეორე და მესამე პრიზიორი ჯგუფურ ვარჯიშში (1990). ელისო ბედოშვილი[მკვდარი ბმული] - ქართული სპორტი
რომან ბადრიძე

რომან ბადრიძე (დ. 4 აგვისტო, 1999, თბილისი) — ქართველი სპორტმენი (მძლეოსნობა, ფარიკაობა), მძლეოსნობაში ჭაბუკებს შორის საერთაშორისო ტურნირის გამარჯვებული (2015, ბაქო, აზერბაიჯანი). რომან ბადრიძე დაარქივებული 2020-06-03 საიტზე Wayback Machine. — ქართული სპორტი
დავით გიგაური (თავისუფალი ჭიდაობა)

დავით გიგაური (დ. 12 სექტემბერი, 1958, თბილისი) — ქართველი სპორტმენი (თავისუფალი ჭიდაობა), ევროპის ჩემპიონატის ბრინჯაოს პრიზიორი (ბუდაპეშტი, უნგრეთი, 68 კგ, 1983). საბჭოთა კავშირის ჩემპიონი (ორჯონიკიძე, 68 კგ,1982), საბჭოთა კავშირის საერთაშორისო კლასის სპორტის ოსტატი. დავით გიგაური — ბიოგრაფიული ლექსიკონი დავით გიგაური — ქართული სპორტი
დავით გოგია (ძალოსანი)

დავით გოგია (დ. 2 ივნისი, 1990, ზუგდიდი) — ქართველი სპორტმენი (ძალოსნობა), 23-წლამდელთა შორის ევროპის ჩემპიონატის ვერცხლის პრიზიორი (2012). დავით გოგია — ქართული სპორტი დაარქივებული 2020-06-03 საიტზე Wayback Machine.
იმედა გოგოლაძე

იმედა გოგოლაძე (დ. 14 სექტემბერი, 1998, ლაგოდეხი) — ქართველი ძიუდოისტი და სამბისტი. ჭაბუკებს შორის მსოფლიო ჩემპიონატის ბრინჯაოს პრიზიორი (2015, რიგა, ლატვია). იმედა გოგოლაძე — ქართული სპორტი
ნიაზ დიასამიძე (სპორტსმენი)

ნიაზ დიასამიძე (დ. 28 მაისი, 1998, თბილისი) — ქართველი სპორტმენი (სამბო), ახალგაზდებს ევროპის ჩემპიონატის ვერცხლის პრიზიორი (2017, 90 კგ). ნიაზ დიასამიძე დაარქივებული 2020-06-03 საიტზე Wayback Machine. — ქართული სპორტი
გიორგი ეგნატაშვილი (ძიუდო)

გიორგი ეგნატაშვილი (დ. 15 ნოემბერი, 1999, ქარელი) — ქართველი ძიუდოისტი და სამბისტი. ახალგაზრდებს შორის ევროპის ჩემიონატის ვერცხლის პრიზიორი (2017, პრაღა, ჩეხეთი). გიორგი ეგნატაშვილი — მემატიანე გიორგი ეგნატაშვილი — ქართული სპორტი
გულნაზი თინიკაშვილი

გულნაზი თინიკაშვილი (დ. 6 სექტემბერი, 1991) — ქართველი სპორტმენი (სამბო), ევროპის ჩემპიონატის ბრინჯაოს პრიზიორი (2008, თბილისი, საქართველო, 52 კგ). გუნაზი თინიკაშვილი დაარქივებული 2020-06-03 საიტზე Wayback Machine. — ქართული სპორტი
კობა კაკალაძე

კობა კაკალაძე (დ. 7 ივნისი, 1982, ქობულეთი) — ქართველი სპორტსმენი (თავისუფალი ჭიდაობა), ევროპის ვერცლის პრიზიორი (2008, ტამპერე, ფინეთი, 68 კგ). კობა კაკალაძე დაარქივებული 2020-06-03 საიტზე Wayback Machine. — ქართული სპორტი
ლიზი კილაძე

ლიზი კილაძე (დ. 12 თებერვალი, 2000) — ქართველი სპორტსმენი (სასტენდო და ტყვიის სროლა), ახალგაზრდებს შორის საერთაშორისო ტურნირის გამარჯვებული (2015, თბილისი, საქართველო). ლიზი კილაძე დაარქივებული 2020-06-03 საიტზე Wayback Machine. — ქართული სპორტი
ბიძინა დანგაძე

ბიძინა დანგაძე (დ. 27 მარტი, 1951, სოფ. ქვილიშორი, წყალტუბოს რიონი — გ. 13 ივლისი, 2007) — ქართველი გეოლოგი, პოლიტიკოსი. 1977 წელს დაამთავრა საქართველოს ტექნიკური უნივერსიტეტის სამთო ფაკულტეტი. 1977 წლიდან მუშაობდა შავი მეტალურგიის როსტოვის სამმართველოს თბილისის გამშვებ-გამმართველი უბნის ინჟინერად, 1987 წლიდან — ლილოს ხილბოსტნეულის კომბინატის ოპერატორად. ეწეოდა პარტიულ-საზოგადოებრივ საქმიანობას. 1990-1991 წლებში იყო საქართველოს რესპუბლიკის უზენაესი საბჭოს წევრი: პარტიული სიით, საარჩევნო ბლოკი „მრგვალი მაგიდა – თავისუფალი საქართველო“, წმინდა ილია მართლის საზოგადოება, უზენაესი საბჭოს პრეზიდიუმის წევრი, სამანდატო და ეთიკის კომისიის თავმჯდომარე. ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე(1991 წლის 9 აპრილი). ბიძინა დანგაძე — საქართველოს ბიოგრაფიული ლექსიკონი ბიძინა დანგაძე — საქართველოს პარლამენტის ოფიციალური საიტი
ზურაბ კინწურაშვილი

ზურაბ კინწურაშვილი (დ. 19 თებერვალი, 2002, ბათუმი) — ქართველი სპორტსმენი (ტაეკვანდო), ჭაბუკებს შორის საერთაშორისო ტურნირის გამარჯვებული (2015, გერმანია, 37 კგ), ჭაბუკებს შორის საერთაშორისო ტურნირის გამარჯვებული (2017, ლატვია, 45 კგ). ზურაბ კინწურაშვილი დაარქივებული 2020-06-03 საიტზე Wayback Machine. — ქართული სპორტი
ზაქარია დევნოზაშვილი

ზაქარია (შუქრი) დევნოზაშვილი (დ. 20 თებერვალი, 1949, ბოლნისი) — ქართველი თანამდებობის პირი, ინჟინერი, პოლიტიკოსი. 1972 დაამთავრა საქართველოს სახელმწიფო სასოფლო-სამეურნეო ინსტიტუტის მებაღეობა-მევენახეობის ფაკულტეტი. 1973-2006 წლებში ეწეოდა პარტიულ-სამეურნეო საქმიანობას: 1974-1980 წლებში იყო ბოლნისის სოფლის მეურნეობის გაერთიანების თავმჯდომარის მოადგილე, 1980-1987 წლებში — ბოლნისის კომუნისტური პარტიის რაიკომის მეორე მდივანი, 1987-1990 წლებში — პირველი მდივანი. 1990-1991 წლებში იყო საქართველოს რესპუბლიკის უზენაესი საბჭოსწევრი: მაჟორიტარი, ბოლნისის საარჩევნო ოლქი, საქართველოს კომპარტია, სოფლის მეურნეობის, მიწათსარგებლობისა და ეკოლოგიის კომისიის წევრი; ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). 1992 წლიდან რატევნის სახაზინო მეურნეობის დირექტორი. 1995-1999 წლებში იყო საქართველოს მე-4 მოწვევის პარლამენტის წევრი: მაჟორიტარი, N 23 ბოლნისის საარჩევნო ოლქი, აგრარულ საკითხთა კომიტეტის წევრი, საარჩევნო ბლოკი: საქართველოს მოქალაქეთა კავშირი (სმკ). ზაქარია დევნოზაშვილი — საქართველოს ბიოგრაფიული ლექსიკონი ზაქარია დევნოზაშვილი — საქართველოს პარლამენტის ოფიციალური საიტი ზაქარია დევნოზაშვილი — საქართველოს პარლამენტის ოფიციალური საიტი IV მოწვევა დაარქივებული 2020-06-03 საიტზე Wayback Machine.
აფინაჟი

აფინაჟი, (ფრანგ. affinage < affiner „გაწმენდა“) — მაღალი სიწმინდის კეთილშობილი ლითონების მიღების პროცესი, ლითონთა რაფინირების ერთ-ერთი სახეობა. პროცესი ხორციელდება კეთილშობილი ლითონების დაყოფისა და მათგან მინარევების გამოყოფის გზით. ცნობილია აფინაჟის სამი მეთოდი: ელექტროლიზური, სველი და მშრალი. ელექტროლიზურ მეთოდს ძირითადად ოქროსა და ვერცხლის აფინაჟითვის იყენებენ (კათოდზე დაილექება სუფთა ლითონი, მინარევი კი ლამის სახით გამოიყოფა). ამ წესით მიიღება 999,9 სინჯის ოქრო.ელექტროლიზური მეთოდის გამოყენებისას ტექნოლოგიური პროცესი ნაკლებ ხარჯს მოითხოვს; ამასთანავე მიღებული ლითონი მაღალი სიწმინდისაა. ამ მეთოდით მიიღება აგრეთვე პლატინის ჯგუფის ლითონები რომელიმე სხვა ლითონის ტანაპროდუქტების სახით; სველი მეთოდით (ლითონების თეზაფში გახსნა და შემდეგ სხბვადასხვა რეაგენტით ხსნარებიდან მათი გამოყოფა), იღებენ პლატინას, პლადიუმს, ირიდიუმს, რადიუმსა და ამ ჯგუფის სწხვა ლითონება; მშრალი მეთოდით — ოქროს (გამდნარ ლითონს ამუშავებენ ქლორით, რის შედეგად არაკეთილშობილი მინარევებისაგან წარმოქმნილი ქლორიდები აქროლდება, ვერცხლის ქლორიდი კი ამოტოვტივდება გამდნარი სუფთა ოქროს ზედაპირზე). ოქროს სინჯის 996,5, ქლორიდიდან აღდგენილი ვერცხლისა კი — 999,0. მყნობა Плаксин И. Н., Металлургия благородных металлов, М., 1958; ქსე, ტ. 2, გვ. 17, თბ., 1977
გიორგი კურტანიძე (ბერძნულ-რომაული ჭიდაობა)

გიორგი კურტანიძე (დ. 31 მარტი, 1997, გარდაბანი) — ქართველი სპორტსმენი (ბერძნულ-რომაული ჭიდაობა), ახალგაზრდებსა (2017, 66 კგ) და ჭაბუკებს (2013, 54 კგ) შორის ევროპის ჩემპიონატების ვერცხლის პრიზიორი. გიორგი კურტანიძე დაარქივებული 2020-06-03 საიტზე Wayback Machine. — ქართული სპორტი
ვლადიმერ ლავრინენკო

ვლადიმერ ლავრინენკო (დ. 13 იანვარი, 1932, სოხუმი — გ. 7 იანვარი, 2004) — ქართველი სპორტსმენი (ცურვა), ევროპის ჩემპიონატის ვერცხლის პრიზიორი (1954, ტურინი, იტალია). ვლადიმერ ლავრინენკო — ბიოგრაფიული ლექსიკონი ვლადიმერ ლავრინენკო დაარქივებული 2020-06-03 საიტზე Wayback Machine. — ქართული სპორტი
ბილონური მონეტა

ბილონური მონეტა (ფრანგ. billon — დაბალსინჯიანი ვერცხლი) — არასრულფასოვანი ლითონის მონეტა, რომლის ნომინალური ღირებულება აღემატება შემცველი ლითონის ღირებულებასა და მოჭრის ხარჯს. ბილონური მონეტა ასრულებს მიმოქცევის საშუალების ფუნქციას, მიმოქცევაში ცვლის სრულფასოვან ოქროსა და ვერცხლის ფულს და ღირებულების ნიშანია. მას ჩვეულებრივ დაბალი სინჯის ვერცხლის ან სპილენძის, ნიკელის, ალუმინისა და მათი შენადნობებისაგან ჭრიან. 1933 წლიდან ყველა ქვეყანაში მხოლოდ ბილონური მონეტა შემოდის მიმოქცევაში. ქართული საბჭოთა ენციკლოპედია, ტ. 2, თბ., 1977. — გვ. 373.
მალხაზ დვალიშვილი

მალხაზ დვალიშვილი (დ. 13 ოქტომბერი, 1960, ქუთაისი — გ. 23 მარტი, 1995 ) — ქართველი ექიმი, პოლიტიკოსი. 1984 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1984-1990 წლებში ეწეოდა სამედიცინო საქმიამობას, მუშაობდა ქ. ქუთაისის N1 საავადმყოფოს ექიმი-თერაპევტად. 1990-1991 წლებში იყო საქართველოს რესპუბლიკის უზენაესი საბჭოს წევრი, მაჟორიტარი ქუთაისის საარჩევნო ოლქი, საარჩევნო ბლოკი „მრგვალი მაგიდა-თავისუფალი საქართველო“, საქართველოს ჰელსინკის კავშირის წევრი (1990-1991), ხელი აქვს მოწერილისაქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ქარტია – 91“. მალხაზ დვალიშვილი — საქართველოს ბიოგრაფიული ლექსიკონი მალხაზ დვალიშვილი — საქართველოს პარლამენტის ოფიციალური საიტი (საქართველოს რესპუბლიკის პირველი მოწვევა) მალხაზ დვალიშვილი — საქართველოს პარლამენტის ოფიციალური საიტი (საქართველოს პარლამენტის მესამე მოწვევა)
ფირუზ დიაკონიძე

ფირუზ დიაკონიძე (დ. 30 აგვისტო, 1946, ქუთაისი) — ქართველი პედაგოგი, პოლიტიკოსი, ფილოსოფოსი. 1978 წელს დაამთავრა თბილისის სახელმწიფო უნივერსიტეტის ფილოსოფიის ფაკულტეტი, ხოლო 1982 წელს — ასპირანტურა. 1963 წლიდან იყო ქუთაისის ლითოფონის ქარხნის მუშა, არასაუწყებო დაცვის დარაჯი, საქწიგნის მერვე ზონალური გაერთიანების წიგნის დამტარებელი, 1978 წლიდან ეწეოდა პედაგოგიურ მოღვაწერობას, იყო ქუთაისის სახელმწიფო უნივერსიტეტის უფროსი მასწავლებელი. 1990-1991 წლებში იყო საქართველოს რესპუბლიკის უზენაესი საბჭოს წევრი: მაჟორიტარი, ქუთაისის ავტომშენებელთა საარჩევნო ოლქი, საარჩევნო ბლოკი „მრგვალი მაგიდა-თავისუფალი საქართველო“, საქართველოს ჰელსინკის კავშირი, ჰუმანიტარულ და სოციალურ საკითხთა კომისიის წევრი. ფირუზ დიაკონიძე — საქართველოს ბიოგრაფიული ლექსიკონი ფირუზ დიაკონიძე — საქართველოს პარლამენტის ოფიციალური საიტი
ციურიხის ფედერალური ტექნოლოგიების ინსტიტუტი

ციურიხის ფედერალური ტექნოლოგიების ინსტიტუტი (გერმ. Eidgenössische Technische Hochschule Zürich; ფრანგ. École polytechnique fédérale de Zurich; იტალ. Politecnico federale di Zurigo) — უნივერსიტეტი ქალაქ ციურიხში (შვეიცარია). ჩვეულებრივ, ამ უნივერსოტეტს მოიხსენიებენ მისი გერმანული აბრევიატურით — ETH (გამოითქმის „ე-ტე-ჰა“). დაფუძნდა 1854 წელს შვეიცარიის ფედარალური საბჭოს მიერ. ორიენტირებულია ისეთ დისციპლინებზე როგორიცაა საბუნებისმეტყველო მეცნიერებები, ტექნოლოგიები, ინჟინერია და მათემატიკა. 2020 წლის მსოფლიო საუნივერსიტეტო რეიტინგში, ETH მოხვდა მეექვსე ადგილზე, ხოლო ევროპულ უნივერსიტეტებს შორის დაიკავა მეორე ადგილი. 2019 წელს ETH-ს ეკავა მესამე ადგილი საინჟინრო დისციპლინებში (პირველი ადგილი ევროპაში), ხოლო დედამიწის შემსწავლელ მეცნიერებებში — პირველი ადგილი. 2019 წლის ნოემბრის მონაცემებით ამ უნივერსიტეტთან აფილირებულია 21 ნობელიანტი, 2 ფილდსის მედლით დაჯილდოებული, 2 პრიცკერის პრემიის ლაურეატი და 1 ტიურინგის ჯილდოს მფლობელი. მათ შორისაა ისეთი გამოჩენილი მეცნიერები როგორიცაა ალბერტ აინშტაინი, ვილჰელმ რენტგენი, და ერვინ შრედინგერი. ↑ https://ethrat.ch/en/eth-people/prof-dr-joel-mesot/ ↑ https://www.ethz.ch/content/dam/ethz/common/docs/publications/annual-reports/2014/ETH-Annualreport-2014.pdf ↑ https://ethz.ch/en/the-eth-zurich/portrait/information-material.html ↑ https://orcid.org/members/001G000001G8Z0JIAV-eth-zurich ↑ https://web.archive.org/web/20231020113811/https://orcid.org/members ↑ https://eua.eu/about/member-directory.html ↑ https://idw-online.de/de/institution104 ↑ Our Members / Tier 1 ↑ https://www.swissuniversities.ch/en/organisation/members ↑ https://web.archive.org/web/20240112184553/https://datacite.org/members/ ↑ https://web.archive.org/web/20230322221352/https://www.oeglobal.org/about-us/members-list/ ↑ https://web.archive.org/web/20231109092552/https://coara.eu/coalition/membership/ ↑ „Bericht über den Entwurf zu einem Reglemente für die Eidgenössische polytechnische Schule“ (PDF). Schweizerisches Bundesblatt. Berne, Switzerland: Swiss Federal Council. 6 (39, Bd. 3): 163–182. 21 June 1854 – წარმოდგენილია ethistory.ethz.ch-ის მიერ. ↑ „QS World University Rankings 2020“. Top Universities (ინგლისური). 2019-05-22. ციტირების თარიღი: 2019-05-22. ↑ QS World University Rankings by Subject 2019 - Engineering & Technology. QS Quacquarelli Symonds. ციტირების თარიღი: 2019-03-02. ↑ QS World University Rankings by Subject 2019 - Earth & Marine Sciences. QS Quacquarelli Symonds. ციტირების თარიღი: 2019-03-02. ↑ Portrait en. ციტირების თარიღი: 2019-11-21